बुलंदशहर। खालसा स्कूल में ग्यारहवीं के छात्रों को फेल करने को लेकर अभिभावकों में रोष व्याप्त है। इस संबंध में अभिभावक संघ का प्रतिनिधिमंडल एसएसपी से मिला और उनसे स्कूल के खिलाफ जांच कराने की मांग की। अभिभावकों का आरोप है दोबारा हुई परीक्षा में भी छात्रों को जानबूझ कर फेल किया गया। खालसा स्कूल में 11वीं की वार्षिक परीक्षा में 42 छात्र फेल हो गए थे। इसे लेकर पूर्व में छात्रों ने हंगामा किया था। इस पर स्कूल प्रबंधन ने दोबारा परीक्षा कराई।